

REPUBLIKA HRVATSKA

ŽUPANIJA ŠIBENSKO-KNINSKA

GRAD DRNIŠ

GRADSKO VIJEĆE

KLASA: 944-01/18-10/1

URBROJ: 2182/06-18-02

Drniš, 8 .lipnja 2018. godine

Na temelju članka 391.stavka 2. i 5. Zakona o vlasništvu i drugim stvarnim pravima-pročišćeni tekst ( „Narodne novine“, broj:81/2015), i članka 51. („Službeni vjesnik Šibensko-kninske županije“ br. 15/09 , 4/13, 11/13 ,14/13, „Službeni glasnik Grada Drniša“ broj 4/15 i 1/18), a po zahtjevu Dječjeg vrtića Drniš KLASA: 944-01/18-10/1, URBROJ: 2182/06-18-01 od 25. svibnja 2018. godine , Gradsko vijeće Grada Drniša na svojoj 8. sjednici održanoj dana 8 . lipnja 2018. godine donosi

**O D L U K U**

**o prijenosu prava vlasništva nekretnine s imena**

**Grada Drniša na ime Dječjeg vrtića Drniš**

I Ustvrđuje se da je Grad Drniš stvarni i upisani vlasnik nekretnine za cijelo katastarske oznake čest. zem. 64/6 Z.U. 764 k.o. Drinovci, pašnjak, površine 642 m2.

II Ustvrđuje se da je Dječji vrtić Drniš podnio pismenu zamolbu KLASA:944-01/18-10/1, URBROJ: 2182/06-18-01 od 25. svibnja 2018. godine kojom traži prijenos prava vlasništva na čest. zem. 64/6 Z.U. 764 k.o. Drinovci s imena Grada Drniša na svoje ime za cijelo, te prethodno raskid Ugovora o pravu građenja koji je bio zaključen između Grada Drniša i Dječjeg vrtića Drniš od 5. veljače 2016. godine, koji je poslužio kao dokaz pravnog interesa za izdavanje građevinske dozvole , a koje pravo je i upisano u zemljišnoj knjizi.

III Ustvrđuje se da je Dječji vrtić Drniš kao investitor, ishodovao građevinsku dozvolu KLASA:UP/I-361-03/16-01/000113 URBROJ:2182/1-16/2-16-0007 od 16.

kolovoza 2016. godine u svrhu građenja građevine 3. skupine-dječjeg vrtića u Drinovcima. Vlasništvo navedene nekretnine potrebno je radi uređenja imovinskopravnih odnosa i formiranja građevne čestice u katastru, te ishodovanja Uporabne dozvole.

IV Ustvrđuje se da je investitor Dječji vrtić Drniš za ulaganje u građenje i opremanje dječjeg vrtića u Drinovcima ostvario javnu potporu u 100%-tnom iznosu iz EU fondova koja iznosi 6.535.398,75 kuna, temeljem Odluke o prihvatljivosti Agencije za plaćanje u poljoprivredi, ribarstvu i ruralnom razvoju KLASA:440-12/17-07-04-01/0052, URBROJ: 343-2114/01-18-002 od 27. ožujka 2018. godine i potpisanog Ugovora o financiranju između Agencije za plaćanje u poljoprivredi, ribarstvu i ruralnom razvoju i Dječjeg vrtića Drniš, Mjera 07, Broj 838988/2018 od 24. svibnja 2018. godine

V Gradsko vijeće Grada Drniša suglasno je da se nekretnina iz točke 1. ove Odluke ustupi bez naknade na ime Dječjeg vrtića Drniš za cijelo, te se ovlašćuje gradonačelnik Grada Drniša mr.sc. Josip Begonja da potpiše tabularnu ispravu za prijenos prava vlasništva za čest. zem. 64/6 Z.U. 764 k.o. Drinovci s imena Grada Drniša na ime Dječjeg vrtića Drniš za cijelo, sve u interesu i cilju općeg gospodarskog i socijalnog napretka građana Grada Drniša.

VI Gradsko vijeće Grada Drniša suglasno je da se ugovor o pravu građenja iz točke II raskine, te se ovlašćuje gradonačelnik Grada Drniša mr.sc.Josip Begonja da potpiše tabularnu ispravu o raskidu Ugovora o pravu građenja između Grada Drniša i Dječjeg vrtića Drniš od 5. veljače 2016. godine, KLASA:601-01/15-10/1, URBROJ:2182/06-16-03 i KLASA:944-09/16-01/1, URBROJ:2182/06-4-3-2-16-1 i tabularnu ispravu o raskidu Aneksa Ugovora o pravu građenja između Grada Drniša i Dječjeg vrtića Drniš od 27. veljače 2018. godine, KLASA:601-01/15-10/1, URBROJ:2182/06-18-08 i KLASA:944-09/16-01/1, URBROJ:2182/06-4-3-2-18-1.

VII Ova Odluka će se objaviti u , „Službenom glasniku Grada Drniša“.

**PREDSJEDNIK:**

**Ante Pleadin**

Dostaviti:-Dječji vrtić Drniš

- „Službenom glasniku Grada Drniša“.

-Gradonačelniku

-pismohrana