Na temelju članka 110. Zakona o proračunu („Narodne novine“, br. 87/08,136/12 i 15/15) i članka 51. Statuta Grada Drniša („Službeni vjesnik Šibensko-kninske županije“, br.15/09,4/13,11/13 i 14/13 i „Službeni glasnik Grada Drniša“, br. 4/15 i 1/18) Gradsko vijeće Grada Drniša, na svojoj 8. sjednici, održanoj 8. lipnja 2018. godine, donosi

**ODLUKU O USVAJANJU GODIŠNJEG OBRAČUNA PRORAČUNA GRADA DRNIŠA ZA 2017. GODINU**

I.

Usvajaju se financijska izvješća koja čine Godišnji obračun Proračuna Grada Drniša za 2017. godinu, na prijedlog gradonačelnika.

II.

Tijekom 2017. godine ostvaren je ukupan manjak prihoda i primitaka u iznosu od 130.507,87 kn.

III.

Ukupni konsolidirani manjak na dan 31.12.2017. godine iznosi 882.538,94 kn, koji će se pokriti u proračunskoj godini 2018. i 2019. Iznosi koji će se pokriti u pojedinoj godini bit će iskazani u Izmjenama i dopunama proračuna.

IV.

Financijska izvješća iz točke I. sastavni su dio ove Odluke.

V.

Ova Odluka stupa na snagu osam dana od objave u „Službenom glasniku Grada Drniša“.

GRADSKO VIJEĆE GRADA DRNIŠA

PREDSJEDNIK

Ante Pleadin

KLASA: 400-06/16-60/2

URBROJ: 2182/06-18-27

Drniš, 8. lipnja 2018. godine

OBRAZLOŽENJE

Odredbama članka 110. Zakona o Proračunu (''Narodne novine'' br. 87/08, 36/09, 46/09, 136/12 i 15/15) propisana je obveza izrade i donošenja godišnjeg izvještaja o izvršenju Proračuna.

Temeljem članka 108. istog Zakona i Pravilnika o polugodišnjem i godišnjem izvještaju o izvršenju proračuna („Narodne novine“, br. 24/13) propisan je njegov slijedeći sadržaj:

• prikaz ukupnih prihoda i primitaka te rashoda i izdataka, na razini odjeljka ekonomske klasifikacije, • posebni dio proračuna po organizacijskoj i programskoj klasifikaciji na razini odjeljka ekonomske klasifikacije,

• izvještaj o zaduživanju,

• izvještaj o korištenju proračunske zalihe,

• izvještaj o danim jamstvima i izdacima po danim jamstvima,

• obrazloženje ostvarenja prihoda i primitaka, rashoda i izdataka.

Ukupni prihodi i primici Proračuna Grada Drniša s uključenim prihodima Mjesnih odbora i 5 proračunskih korisnika za 2017. godinu iznose 26.492.892,14 kuna, a ostvareni rashodi i izdaci su 26.623.400,01 kune, te je ostvaren manjak prihoda i primitaka nad rashodima u iznosu od 130.507,87 kuna.

U strukturi prihoda, prihodi poslovanja u 2017. godini ostvareni su u iznosu od 26.266.131,89 kuna, odnosno 99,89%, a prihodi od prodaje nefinancijske imovine ostvareni su u iznosu od 226.760,25 kuna, odnosno 146,3% u odnosu na Plan.

Rashodi poslovanja ostvareni su u iznosu od 22.588.049,75 kuna, odnosno 97,63%, a rashodi za nabavu nefinancijske imovine ostvareni su u iznosu od 3.315.493,58 kuna odnosno 92,23% u odnosu na Plan 2017.

U računu prihoda i rashoda razlika između ostvarenih prihoda i rashoda u 2017. godini rezultira višak prihoda u iznosu od 589.348,81 kunu, a račun zaduživanja odnosno otplata glavnice za dugoročni kredit izvršena je u iznosu od 719.856,68 kuna, što rezultira manjak prihoda do kraja 2017. u iznosu od 130.507,87 kuna.

Najznačajnije učešće u ukupnim prihodima imaju prihodi od pomoći iz inozemstva i od subjekata unutar općeg proračuna i iznose 12.659.257,50 kuna, odnosno 47,78%, od čega je:

* 6.396.520,79 kuna pomoć iz državnog proračuna za potpomognuta područja
* 360.057,92 kune za proračunskog korisnika Pučko učilište
* 64.000,00 kuna za proračunskog korisnika Narodna knjižnica
* 110.912,89 kuna za Javnu vatrogasnu postrojbu
* 251.750,00 kuna za troškove ogrijeva korisnicima socijalne skrbi
* 649.513,99 kuna za kapitalna ulaganja (ceste Siverić, Štikovo, Trbounje..)
* 350.022,36 kuna za rad Dječjeg vrtića u područnim odjeljenjima – ugovor s općinama
* 1.210.631,91 kuna za plaćanja mjere javnih radova i stručnog osposobljavanja
* 366.036,00 kuna za elementarne nepogode
* 114.102,09 kuna za projekat razvoj turizma na rubnim dijelovima rijeke Krke
* 148.066,10 kuna za projekt adriatic canyoning
* 2.304.093,45 kuna za decentraliziranu funkciju – JVP Drniš
* 54.451,60 kuna za Dječji vrtić – stručno osposobljavanje i plaćanje mjera za rad s djecom s poteškoćama
* 279.098,40 kuna za projekat kulturne baštine

Nadalje značajno učešće u ukupnim prihodima je prihod od poreza i iznosi 7.373.040,72 kuna, odnosno 27,83%.

Pomoći iz državnog proračuna temeljem prijenosa EU sredstava ostvareni su u iznosu od 279.098,40 kuna odnosno 43,54% u odnosu na plan, a isti prihodi su evidentirani na temelju odobrenih zahtjeva za nadoknadom sredstava sa računa obveza.

Prihodi od imovine ostvareni su iznosu od 581.047,19 kuna odnosno 118,58% u odnosu na plan od čega je najznačajnija naplata prihoda od korištenja nefinancijske imovine odnosno od naknada za eksploataciju mineralnih sirovina i naknada za korištenje prostora elektrana.

Prihodi po posebnim ugovorima i propisima i od upravnih i administrativnih pristojbi naplaćeni su iznosu od 4.859.259,34 kune, odnosno 90,96% u odnosu na plan. Najznačajniji prihodi u okviru ove skupine odnose se na komunalne doprinose i naknade u iznosu od 1.958.672,43 kune i naplaćeni su 94,17% u odnosu na plan. Sufinanciranje cijene usluge predškolskog u iznosu od 888.256,70 kuna, te 211.939,50 kuna od Nacionalnog parka Krka za uređenje ceste od Miškovića ograde, te 882.249,48 za naknade za zaštićena područja.

Prihodi od prodaje proizvoda i pruženih usluga ostvareni su u iznosu od 793.527,14 kuna i odnose se na vlastite prihode proračunskih korisnika.

Prihodi od prodaje nefinancijske imovine ostvareni su u iznosu od 226.760,25 kuna, od čega je prihod od prodaje zemljišta i prodaje stanova na kojima postoji stanarsko pravo.

Rashodi koji značajnije odstupaju od plana na razini podskupine ekonomske klasifikacije su:

* Naknada troškova osobama izvan radnog odnosa koje su ostvarene 25,28% više u odnosu na plan, a odnose se na osobe na stručnom osposobljavanju u upravnim tijelima i kod proračunskih korisnika.

ZADUŽIVANJE

Izdaci za otplatu glavnice Zagrebačkoj banci za dugoročni kredit, izvršeni su u iznosu od 719.856,68 kuna. Kredit je u 2017. godini u cijelosti otplaćen. Po navedenom kreditu u 2017. rashodi za kamate po navedenom kreditu izvršeni su u iznosu od 6.487,60 kuna.

PRORAČUNSKA ZALIHA

Proračunska zaliha tijekom 2017. godine nije korištena.

O korištenju tekuće zalihe izvještava se sukladno članku 28. Odluke o izvršenju proračuna za 2017. godinu.

JAMSTVA

U 2017. godini nisu dana jamstva.

DEFICIT/SUFICIT PRORAČUNA - REZULTAT POSLOVANJA

Na dan 31.12.2017. godine sveukupni konsolidirani manjak iznosi 882.538,94 kune, te će se isti pokriti iz prihoda proračuna u 2018. i 2019. godini.