

**REPUBLIKA HRVATSKA**

**ŠIBENSKO - KNINSKA ŽUPANIJA**



**GRAD DRNIŠ**

**GRADSKO VIJEĆE**

KLASA: 302-02/17-20/3

URBROJ: 2182/06-18-07

Drniš, 8. lipnja 2018. godine

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12 i 19/13 – pročišćeni tekst, 137/15-Ispravak i 123/17), te članka 51. i 105. Statuta Grada Drniša („Službeni vjesnik Šibensko – kninske županije“, broj 15/09, 4/13, 11/13 i 14/13 i „Službeni glasnik Grada Drniša“, broj 4/15 i 1/18), Gradsko vijeće Grada Drniša temeljem zahtjeva Gradonačelnika , a u svezi s Ugovorom o financiranju zaključenog između Agencije za plaćanja u poljoprivredi, ribarstvu i ruralnom razvoju, Zagreb i Grada Drniša (broj 838992/2018) od 24. svibnja 2018. godine iz Operacije 7.4.1.Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu u provedbi mjere M7 Temeljne usluge i obnova sela u ruralnim područjima iz Programa ruralnog razvoja RH za razdoblje 2014.-2020., na svojoj 8. sjednici održanoj dana 8. lipnja 2018. godine, d o n o s i

**Z A K LJ U Č A K**

I. Daje se suglasnost Gradonačelniku Grada Drniša za raspolaganje ostalom imovinom čija ukupna vrijednost je viša od 0,5% iznosa prihoda bez primitaka ostvarenih u godini koja prethodi godini u kojoj se odlučuje, za provedbu postupka javne nabave i sklapanje Ugovora za izvođenje radova na projektu **"Rekonstrukcija postojeće građevine (tržnice) - Izgradnja 5 (pet) nadstrešnica i 1 (jedne) prodavaonice u Gradu Drnišu", vrijednosti  736.071,25 kn.**

II Ovaj Zaključak stupa na snagu danom donošenja, a bit će objavljen u „Službenom glasniku Grada Drniša“.

**PREDSJEDNIK:**

Ante Pleadin

Dostaviti:

- Službeni glasnik Grada Drniša

- Pismohrana